Ihaste sild

Ihaste sild on raudbetoonsild Tartu linna kagupiiril. Sild viib üle Emajõe ühendades Ihaste ja Ropka tööstusrajooni. See on üks osa Tartu Idaringteest, mille valmimistähtaeg oli 2015. aasta aprill, kuid sild avati liikluseks ennetähtaegselt 2. veebruaril 2015. 2014. aasta algul korraldasid Tartu linnavolikogu ja Tartu Postimees sillale nimekonkursi. Algselt pakkus linna geodeesiateenistus silla nimeks Ringtee sild, kuid konkursi järel otsustas linn eelistada nime Ihaste sild. Ihaste nime toetas 83 konkursil osalejast 32. Silla kogupikkus on 400 meetrit, millest Emajõe kohale jääb 90-meetrise avaga lõik. Ülejäänud sillaosa rajati kahele poole jõge Ropka-Ihaste luha kohale. Emajõe kohal on silla kogulaius 15,5 meetrit. Sillal on 1+1 sõidurajaga sõidutee, sellest ühel pool nelja meetri laiune kergliiklustee. Ihaste sillale paigaldati 1,4 m kõrgused läbipaistvast materjalist müratõkked, kahe keskmise samba juurde ehitati vaateplatvormid. Silla ehitas Eesti ettevõte K-Most. Emajõe keskmise veetaseme juures saavad silla alt läbi sõita kuni 10,5 meetri kõrgused laevad. Rahvahääletusel valiti Ihaste sild Tartu aasta teoks 2015. Eesti Betooniühing valis Ihaste silla aasta betoonehitiseks 2015, põhjendades seda uue tehnoloogia, kvaliteetsete insenerilahenduste, looduskaitselisi kaalutlusi arvestava ning meeldiva välislahendusega. Konkursižürii kirjutas otsuse kommentaaris: "Eriliseks teeb silla see, et ta asub nii vertikaalselt kui ka horisontaalselt kõvera peal, pakkudes sellega korraliku väljakutse nii projekteerijale kui ka ehitajale. Betoonarhitektuuri kõverused ja kumerused kogu silla ulatuses koos vaateplatvormide ja trepiga demonstreerivad ehedalt betooni kui struktuurmaterjali eeliseid." Žürii esimees Aadu Kana tõstis esile DOKA mobiilset rippraketise süsteemi, mida silla 90 meetri pikkuse peaava katmisel kasutati Baltimaades esmakordselt: "Varasemalt ei ole Baltikumis sellises mahus konsoolse valuna rajatisi ehitatud. Selle tehnoloogia kasutus võimaldas efektiivset ja ökonoomset teostust silla peaava ehitusel üle Emajõe, rääkimata ehituskoormuse mõju vähendamisest keskkonnale ja mõlemal pool silda asuvatele Natura aladele." Ihaste silla ehitus mais 2013, vaade üle Emajõe Ihaste silla ehitus, mai 2013 Vaade poolelioleva Ihaste silla Ropka-poolse otsa sisemusest Ihaste-poolsele otsale, mai 2014 Kristel Härma "Uus Ihaste sild loodetakse käiku lasta kavandatust varem" ERR Uudised, 05.09.2014. Ihaste sild avatakse Tartu rahu aastapäeval ERR Uudised, 19.01.2015. "Ihaste sild on seni menukaim nimi" Postimees, 23.01.2014 "Uus sild saab nime" Postimees, 03.01.2014 "Uue silla nimeks saab Ihaste sild" Tartu Postimees 20.02.2014, lk 2 Risto Mets, Tartu andis loa Idaringtee sillaehituseks, Postimees, 15. jaanuar 2013 Jaan Olmaru "Uus sild võtab järjest rohkem ilmet" Postimees, 20.02.2014 "Ihaste sild"[alaline kõdulink] Ehitus, Äripäeva lisa, 26.08.2014 Jüri Saar Tartu aasta tegu on Ihaste sild ja idaringtee teine ehitusala PM 29. detsember 2015 http://www.betoon.org/uudiste-arhiiv/2016-2/aasta-betoonehitis-on-ihaste-sild/ "Uus sild saab nime" Postimees, 03.01.2014 "Vanglasild või Laibaleidja" Tartu Ekspress, 13.02.2014 Jaan Olmaru "Uus sild võtab järjest rohkem ilmet" Postimees, 20.02.2014 "Ihaste sild" Ehitus, Äripäeva lisa, 26.08.2014 "Ihaste sild sai lõpuks kokku" Postimees, 02.09.2014 Kristel Härma "Uus Ihaste sild loodetakse käiku lasta kavandatust varem" ERR, 05.09.2014 Keili Sükijainen "Tartus peeti Ihaste silla sarikapidu" Seitsmesed Uudised, 5. september 2014